એકવીસમી સદીને એશિયાની સદી તરીકે ઓળખાવીને મોદીએ વ્યૂહાત્મક અને આર્થિક ક્ષેત્રે ભારત અને જાપાન મહત્વની ભૂમિકા અદા કરવા તત્પર હોવાનું જણાવ્યું હતું. સપ્ટે. ૨૦૧૪ની પોતાની જાપાન મુલાકાતનું સ્મરણ કરીને વડાપ્રધાને કહ્યું કે, ગુજરાતમાં મીની જાપાન જોવાનું સપનું મેં જોયું હતું તે આજે સાકાર થયું છે અને ગુજરાતમાં એક વધુ જાપાની ટાઉનશીપની જાહેરાત તથા ગુજરાતમાં સુખેથી જીવતા અને બિઝનેસ કરતા જાપાની બાંધવોને જોઈને ખુશીની લાગણી થાય છે.